প্রতিদিনের ন্যায় আজো হাবিবের ঘুমোতে যাওয়াটা একটু দেরি হয়ে গেল। এই দেরিতে ঘুমে যাওয়া এখন আস্তে আস্তে যেন নিয়মেই পরিনত হয়ে যাচ্ছে। যাক সকাল ৮টায় ঘুম ভাঙ্গলো,অবশ্য তাতে আজ তেমন সমস্যা নেই কারন নিজের ব্যবসা প্রতিষ্ঠান অতএব হরতাল আছে তাই আস্তে ধীরে বুঝে শুনে বের হওয়া যাবে। দাঁত ব্রাশ করে মুখটা ধুয়ে গায়ে শার্ট জড়িয়ে একটি মিগেরেট ফুঁকতে ফুঁকতে বাসার অদুরের মোড়ের দিকে হাটতে লাগলো। মোড়ে সব মিলিয়ে চারটি দোকান,একটি সেলুন দুইটি চায়ের দোকান আর একটি লন্ড্রি। মোড়ে পৌছে যে চায়ের দোকানটিতে মাঝে মাঝে চা খায় হাবিব সেখানে বসার যায়গা নেই তাই সেলুনে বসেই চা খাবে ভেবে একটি চায়ের কথা বলে সেলুনের চেয়ারটিতে বসে।